
Na podlagi Pravilnika o podeljevanju nagrad in priznanj Kemijskega inštituta, ki ga je sprejel Upravni odbor Kemijskega inštituta, objavljamo

RAZPIS

“Preglova nagrada Kemijskega inštituta za izjemno doktorsko delo
na področju kemije in sorodnih ved”

Nagrada obsega plaketo in denarno nagrado v vrednosti 1.000,00 €.

Pravico sodelovanja na natečaju za izjemno doktorsko delo imajo raziskovalci s slovenskim državljanstvom, ki so uspešno zaključili doktorsko delo na področju kemije in sorodnih ved po 24. oktobru 2014. Pravico do sodelovanja imajo tudi vsi raziskovalci, ki so večino doktorskega dela opravili v Sloveniji in kandidati, ki iz utemeljenih razlogov niso uspeli sodelovati na natečaju v letu 2014.

Prijavljene kandidate bo ocenjevala strokovna komisija v naslednji sestavi:

doc. dr. Goran Dražić, dr. Helena Gradišar, prof. dr. Jože Grdadolnik, prof. dr. Gregor Mali in prof. dr. Matej Praprotnik.

Javne predstavitve doktorskih del kandidatov, ki bodo oddali popolne vloge, bodo predvidoma v drugi polovici novembra 2015, na Kemijskem inštitutu.

Predložitev prijav: do vključno 9. novembra 2015, na naslov: Brigita Pirc, RAZPIS ZA PREGLOVE NAGRADE KI, Kemijski inštitut Ljubljana, Hajdrihova 19, 1001 Ljubljana.

Vlogi mora biti priloženo:

· obrazložitev dosežkov kandidata in njihovega pomena

· po en izvod doktorskega dela

· po en izvod člankov, povezanih z doktorskim delom, ki so bili objavljeni v revijah s faktorji vpliva
· izpisek člankov iz baze Cobiss

· izpis citiranosti vseh del na osnovi Web of Science (posebej označiti dela, ki so del doktorata).

Vloga mora biti vložena v enem izvodu (poleg tiskane oblike je zaželena tudi vloga v elektronski obliki (pdf format)).
Komisija bo v dveh tednih po predstavitvi izbrala do tri nagrajence. Dobitniki nagrad bodo razglašeni na prednovoletnem sprejemu direktorja inštituta v prvi polovici decembra 2015.
	V Ljubljani, dne 9. oktobra 2015
	Prof. dr. Simona Golič Grdadolnik
predsednica Znanstvenega sveta KI

